Source: https://www.riigiteataja.ee/akt/101092011001?tegevus=salvesta-link
Timestamp: 2019-05-22 03:11:48+00:00
Document Index: 2309011

Matched Legal Cases: ['§ 25', '§ 11', '§ 2', '§ 51', '§ 4', '§ 6']

Keskkonnaministri 21. detsembri 2007. a määruse nr 64 „Patareide ja akude märgistamise viis ja kord” muutmine – Riigi Teataja
Keskkonnaministri 21. detsembri 2007. a määruse nr 64 „Patareide ja akude märgistamise viis ja kord” muutmine
RT I, 01.09.2011, 1
Vastu võetud 30.08.2011 nr 58
Määrus kehtestatakse „Jäätmeseaduse“ § 25 lõike 4 alusel.
Keskkonnaministri 21. detsembri 2007. a määruses nr 64 „Patareide ja akude märgistamise viis ja kord“ (RTL 2008, 3, 29; 2009, 92, 1332) tehakse järgmised muudatused:
1) määrust täiendatakse paragrahviga 11 järgmises sõnastuses:
„§ 11. Mõisted
1) patareikogum on patareid või akud, mis on liidetud kokku või kaetud välisümbrisega nii, et moodustub terviklik üksus, mis ei ole ette nähtud osadeks võtmiseks või avamiseks lõppkasutaja poolt;
3) nööpelement on väike ümmargune kantav patarei või aku, mille läbimõõt on suurem kui kõrgus ja mida kasutatakse eriotstarbel, näiteks kuuldeaparaatides, kellades, väikestes kantavates seadmetes või varuenergia allikana;
4) mootorsõiduki patarei või aku on patarei või aku, mida kasutatakse „Liiklusseaduse“ § 2 punktis 36 kirjeldatud maastikusõiduki või punktis 40 kirjeldatud mootorsõiduki käivitus-, valgustus- või süüteseadmes.“;
„(1) Tootja kannab turule lastavale kantavale patareile andmed selle mahtuvuse kohta.
(2) Tootja kannab turule lastavale kantavale akule ning mootorsõiduki patareile ja akule andmed selle mahtuvuse kohta Euroopa Komisjoni määruse (EL) nr 1103/2010, millega vastavalt Euroopa Parlamendi ja nõukogu direktiivile 2006/66/EÜ kehtestatakse kantavate sekundaarsete (taaslaetavate) ning mootorsõidukite patareide ja akude mahutavuse märgistamise eeskirjad (ELT L 313, 30.11.2010, lk 3–7), kohaselt.“;
„(2) Kui patarei, aku või patareikogumi suuruse tõttu on lahuskogumise märgis ja keemiline sümbol väiksem kui 0,5x0,5 cm, siis ei pea patareid, akut või patareikogumit märgistama. Lahuskogumise märgis ja keemiline sümbol peab olema kantud patarei või aku või patareikogumi pakendile nähtavalt, selgelt loetavalt ja kustumatult. Märgise ja sümboli mõõtmed on sel juhul vähemalt 1x1 cm.“;
4) määrust täiendatakse paragrahviga 51 järgmises sõnastuses:
„§ 51. Määruse rakendamine
Määruse § 4 lõikes 2 nimetatud nõuet kohaldatakse kantavate akude ning mootorsõidukite patareide ja akude suhtes, mis lastakse turule alates 30. maist 2012. a.“;
5) määruse § 6 lõige 2 tunnistatakse kehtetuks.